TV7 JERUUSALEMMA UUDISED
Eetris on Jeruusalemma Uudised. Tere õhtust!
Nii palestiinlaste, Iisraeli kui USA ametnike avaldused
võimalike rahukõneluste alustamise kohta on endiselt erinevad.
Araabiakeelse ajalehe al-Hayat teatel kaaluvat president Trump tõsiselt,
kas hakata antud etapis või üldse otseste kõneluste alustamise toetajaks
Iisraeli ja palestiinlaste vahel.
Mitmed diplomaatilised allikad näivad pigem uskuvat,
et USA keskendub Lähis-Ida rahule suunatud kõneluste alustamisele
pigem Iisraeli ümbritsevate araabiamaadega
kui traditsioonilisel Iisrael-Palestiina teemal,
mis tuleks alles hiljem.
Viivituse põhjusena nimetas ajaleht
Palestiina omavalitsuse esimehe Abbasi teadet,
et Iisraeli poolt tapetud või vangistatud terroristidele
ja nende omastele makstakse endiselt palka.
Endiselt jagatakse ka valeinfot ajaloo kohta.
Teiseks ja halvemaks põhjuseks oli Abbasi keeldumine mõista hukka
kahe nädala eest Damaskuse väravas toimunud pussitamist,
kus hukkus Iisraeli piiripolitseinik.
Kolmandaks põhjuseks olevat Abbasi keeldumine kõnelustest
USA Iisraeli suursaadiku David Friedmaniga.
USA presidendi väimehe Jared Kushneri
ja läbirääkija Jason Greenblattiga nõustus Abbas siiski kohtuma,
kui nood Lähis-Idas ringreisil käisid.
Mingit progressi polevat siiski näha,
sest PO esindaja mainis pärast kohtumist Iisraeli ajalehele Haaretz,
et Kushner ja Greenblatt kõlasid pigem Netanyahu abilistena
kui erapooletute rahuvahendajatena.
Iisraelis ollakse vapustatud, et BBC,
mis on üks maailma tuntumaid ja vanimaid uudistetoimetusi,
jätkab eksitavate uudiste kajastamist.
Asi on eelmainitud terrorirünnakuga Damaskuse väravas,
kus pussitamise ja tulistamise tagajärjel hukkusid
Iisraeli piiripolitseinik Hadas Malka ja kõik kolm rünnaku teinud terroristi.
BBC kajastas toimunut järgnevalt:
"Pussitamise tagajärjel hukkus Jeruusalemmas kolm palestiinlast."
Sellest, et pussitamise objektiks oli Iisraeli naissoost piiripolitseinik,
uudistetoimetus ei iitsatanudki.
Sama BBC keeldub süstemaatiliselt
rünnakute tegijaid terroristideks nimetamast.
Nad on kas militandid või palestiinlastest vabadusvõitlejad.
Viimastel aastatel Inglismaal toimunud rünnakute käigus
on nende sooritajad hüüdnud "Allahu Akbar"
ehk rünnakud on tehtud Allahi nimel.
BBC jätab aga uudistekajastuses regulaarselt välja
kõik islamile viitavad sõnad.
Palestiinlased, kes tapsid 2014. a viis iisraellastest Fogeli pere liiget
nende magades, olid BBC väitel vaid militandid.
Noorim lastest oli vaid 3-kuune beebi, ülejäänud kaks last 4- ja 7-aastased.
Vastavalt kujutatakse Iisraeli armeed ja politseid,
kes on pidanud neid BBC militante tapma,
peamiselt kurjuse kõige hullemate teenritena.
Suvine pööripäev,
mida peetakse Iisraelis tõelise suve ja samas pika kuivaperioodi alguseks,
üllatas seekord positiivselt.
Alates Galileast põhjas kuni Negevini saadi korralikku paduvihma ajal,
kui oldi juba valmis pikaks kuivaperioodiks.
Vihm algas nelipüha viimasel päeval ja kuigi see kestis vaid mõne tunni,
oli see ebatavaliselt vali
ning seda peeti Jumala eriliseks õnnistuseks.
Seepärast, et tavaliselt algab vihmaperiood oktoobris
ja lõpeb kõige hiljem aprillis.
Keset Iisraeli suve sadanud paduvihm on seega väga haruldane.
Iisraeli valitsuses Juudi Kodu parteid esindav haridusminister Bennett
tegi ettepaneku, et Knesset võtaks vastu seaduse,
mis keelab Jeruusalemma jagamise,
kuidas kõnelustel palestiinlastega ka ei otsustataks.
Seaduseelnõu nõuaks parlamendis hääletusel ülekaalukat enamust.
Tavaliselt võetakse seadus vastu,
kui seda toetab 50 rahvaesindajat 120st,
kuid Bennetti plaanitav eelnõu
nõuaks 80 parlamentääri ehk kahe kolmandiku toetust.
Ebaametlike küsitluste järgi on seaduseelnõul võimalus
ka sellest hoolimata,
et selle vastu on Sionistlikku Liitu esindav opositsioonijuht Isaac Herzog.
Kas seaduseelnõu jõuab valitsusest Knessetisse, pole veel selge,
kuid Bennetti sõnul tuleb seda teha enne mis tahes kõneluste alustamist
aluseks Iisraeli absoluutsele seisukohale Jeruusalemma teemal.
Viimastel kuudel on Liibanonis valitsev šiiitlik rühmitus Hezbollah
korduvalt Iisraeli ähvardanud.
Kord selle mandrilava gaasi- ja naftavälju ning sadamaid,
kord lubanud hävitada Haifa keemiatehaseid
ja Dimona tuumarajatisi.
Iisrael võib Hezbollah' positsioone rünnata nüüd 4-5 korda jõulisemalt
kui 2006. a, mil toimus eelmine sõda Liibanoniga,
kinnitas Iisraeli Õhujõudude ülem kindralmajor Amir Eshel
konverentsil Herzeliyah's.
Sama hulga hävitavaid rünnakuid, milleks kulus toona 34 päeva,
võib nüüd teha 3-4 päevaga.
Kui põhjas peaks puhkema sõda, ründame täie jõuga, ütles Eshel.
"Teame sedagi,
et keskmiselt neljas viiest Lõuna-Liibanoni tsiviilkodust
hoitakse relvi ja pomme,
nii et õhutame lõunaliibanonlasi jätma oma kodud kohe,
kui Hezbollah alustab rünnakuid
või püüab muul moel sõda provotseerida."
Neljapäeval, 22. juunil,
oli moslemite ramadaani ehk paastukuu viimane päev.
Jeruusalemma Templimäele
oli saabunud palvetama üle 300 000 moslemi.
Julgeolekukaalutlustel keelas Iisrael siiski kõigil 12-40-aastastel meestel
sissepääsu Jeruusalemma, nii et pühal võisid osaleda
vaid naised, alla 12-aastased lapsed ja üle 40-aastased mehed.
Iisraeli siseminister Gilad Erdan ütles,
et viimase 2,5 aasta vältel
on objekti piirkonnas toimunud 32 relvastatud rünnakut,
nii et valitsuse kohus on teha kõik nende ärahoidmiseks.
"Teeme seda isegi siis, kui see nõuab uute valvetornide püstitamist,
täielikku videojärelvalvet ja pidevat droonide õhuseiret.
Julgeolek peab alati esikohal olema," tõdes minister Erdan.
Sellised olid Jeruusalemma Uudised 1. juulil.
Jätkame nädala pärast samadel teemadel.
Paluge rahu Jeruusalemmale ja jääge meie kanalile!
Tõlge: Monika Jaaguri
Hea vaataja! Kui oled kogenud, et saade on sind kõnetanud,
võid toetada selle toimetamist,
helistades TV7 Eesti telefonil 900 1777 (kõne hind 7 euri)
või teha ülekande ekraanil nähtavate kanalite kaudu.
Lisa kindlasti makse saaja nimi ja viitenumber.
Jumal õnnistab neid, kes Iisraeli ka sel moel õnnistavad.